Upravna enota Kranj (v nadaljevanju: UE Kranj) v postopku izdaje uporabnega dovoljenja na podlagi 82. člena Gradbenega zakona (Ur.l. RS 199/21, 105/22-ZZNŠPP, v nadaljevanju: GZ-1) imenuje komisijo za tehnični pregled objektov, v katero se imenujejo strokovnjaki za posamezno področje. S tem namenom UE Kranj objavlja

**Javno povabilo izvajalcem za sodelovanje v komisijah za tehnične preglede objektov**

Namen javnega povabila je oblikovanje evidence strokovnjakov za sodelovanje v komisijah za tehnične preglede objektov iz naslednjih področij:

* gradbeništva,
* arhitekture,
* strojnih inštalacij in naprav,
* varstva pri delu,
* električnih inštalacij in naprav,
* varstvo pred požarom,
* varovanje okolja.

Strokovnjaki bodo v komisijo imenovani s sklepom in izključno po potrebi.

Vsi člani komisije imajo pravico in dolžnost, da pri tehničnem pregledu ugotavljajo izpolnjevanje zahtev, ki izhajajo iz gradbenega dovoljenja in predpisov, ki so za posamezen primer relevantni. Prav tako imajo pravico, da dajejo pripombe k ugotovljenemu dejanskemu stanju in ugotovitvam, ki izhajajo iz predloženih listin.

**Pogoji sodelovanja**

UE Kranj bo v evidenco vpisala vse prijavljene strokovnjake, ki so vpisani v imenik pooblaščenih arhitektov in inženirjev.

Z izbranimi prijavitelji bo sklenjen pisen dogovor o sodelovanju.

**Način vpisa in prijavni rok**

Vse zainteresirane vabimo, da svojo namero po poslovnem sodelovanju posredujete izključno v elektronski obliki. Prijavo z zahtevanimi dokazili obliki posredujete na e-naslov ue.kranj@gov.si s pripisom v zadevi: Komisija za tehnični pregled; 430-6/2023).

**Prijava naj vsebuje:**

- izpolnjen prijavni obrazec,

- dokazilo o izpolnjevanju pogojev.

**Rok prijave je 25. 5. 2023.**

**Dodatne informacije**

Vprašanja v povezavi z javnim povabilom pošljete na e-naslov: **kristina.zupan@gov.si****.**

Številka: 430-6/2023-6218-1

Datum: 08. 05. 2023

Dr. Metka Knific Zaletelj

načelnica